Document ID: 22017A0727(01)

Reference:
27.7.2017
ET
Euroopa Liidu Teataja
L 195/3
Euroopa Liidu ja Kosovo (*1) vaheline Kosovo liidu programmides osalemise üldpõhimõtteid käsitlev
RAAMLEPING
EUROOPA LIIT, edaspidi „liit“,
ühelt poolt ja
KOSOVO (*1)
teiselt poolt,
edaspidi „lepinguosalised“,
ning arvestades järgmist:
(1)
Euroopa Ülemkogu rõhutas 14. detsembril 2007, et liit on valmis võtma endale juhtrolli piirkonna stabiilsuse suurendamisel, väljendas liidu valmisolekut abistada Kosovot teel jätkusuutliku stabiilsuse poole ning kinnitas, et liit on valmis selge Euroopa perspektiivi kaudu aitama kaasa majanduslikule ja poliitilisele arengule, järgides piirkonna Euroopa perspektiivi.
(2)
Nõukogu tervitas 7. detsembril 2009 Euroopa Komisjoni 14. oktoobri 2009. aasta teatist „Kosovo – Euroopa tuleviku rajamine“ ja kutsus teda üles võtma vajalikud meetmed Kosovo edusammude toetamiseks liiduga ühinemise suunas kooskõlas piirkonna riikide väljavaadetega saada ELi liikmeks. Nõukogu rõhutas kaubanduse ja viisadega seotud meetmete tähtsust, innustas Euroopa Komisjoni andma Kosovole liidu programmides osalemise võimalust, integreerides Kosovo majandus- ja eelarvejärelevalve raamistikku, aktiveerides ühinemiseelse abi rahastamisvahendi teise osa ning tugevdades stabiliseerimis- ja assotsieerimisprotsessi raames toimuvat dialoogi.
(3)
Nõukogu teatas 14. detsembril 2010, et ta ootab Euroopa Komisjoni ettepanekut, mis lubaks Kosovol osaleda liidu programmides. Euroopa Komisjon esitas sellekohase ettepaneku 2011. aasta märtsis.
(4)
Nõukogu kinnitas 5. detsembril 2011 pühendumust saavutada kokkulepe Kosovo osalemiseks liidu programmides, ilma et see mõjutaks liikmesriikide seisukohti Kosovo staatuse suhtes.
(5)
Nõukogu andis 22. oktoobril 2012 Euroopa Komisjonile loa alustada liidu nimel läbirääkimisi Kosovoga raamlepingu üle, mis käsitleb Kosovo osalemist liidu programmides.
(6)
Kosovo on avaldanud soovi osaleda mitmes liidu programmis.
(7)
Euroopa Liidu toimimise lepingu artikkel 212 viitab majandus-, finants- ja tehnilise koostöö meetmetele kolmandate riikidega, mis ei ole arengumaad.
(8)
Kosovo osalemisega seotud eritingimused, sealhulgas asjakohane rahaline osalus, tuleks iga konkreetse liidu programmi puhul eraldi kindlaks määrata Euroopa Komisjoni, kes esindab liitu, ja Kosovo ametiasutuste vahelise kokkuleppega.
(9)
Käesoleva lepingu allkirjastamine ja sõlmimine ei mõjuta liikmesriikide seisukohti Kosovo staatuse suhtes, selle otsustavad liikmesriigid kooskõlas oma riiklike tavade ja rahvusvahelise õigusega. Käesoleva lepingu (sh selle lisa) ega liidu programmide tingimused, sõnastus ega määratlused ei tähenda Kosovo tunnustamist liidu poolt iseseisva riigina ega tähenda ka seda, et üksikud liikmesriigid Kosovot sellisena tunnustavad, kui nad ei ole seda teinud,
ON KOKKU LEPPINUD JÄRGMISES:
Artikkel 1
Kosovo võib osaleda järgmistes liidu programmides:
a)
lisas loetletud liidu käimasolevad ja neile järgnevad programmid, mis on Kosovole osalemiseks avatud pärast käesoleva lepingu jõustumist;
b)
käesoleva lepingu allkirjastamise järel loodavad või taaskäivitatavad programmid, mis sisaldavad avavat klauslit, millega nähakse ette Kosovo osalemine.
Kosovo võib osaleda liidu programmides kooskõlas oma kohustustega võtta vastu ja kohaldada norme asjaomase programmi jaoks olulistes valdkondades ja vastavalt tehtud edusammudele.
Artikkel 2
Kosovo toetab rahaliselt Euroopa Liidu üldeelarvet vastavalt oma osalemisele konkreetsetes liidu programmides.
Artikkel 3
Kosovoga seotud küsimuste puhul võivad Kosovo esindajad osaleda vaatlejatena sellistes korralduskomiteedes, mis valvavad nende liidu programmide järele, mida Kosovo rahaliselt toetab.
Artikkel 4
Kosovo osalejate esitatud projektide ja algatuste suhtes kohaldatakse võimaluse korral samasuguseid asjaomaste liidu programmidega seotud tingimusi, eeskirju ja menetlusi, mida kohaldatakse liikmesriikide suhtes.
Artikkel 5
Kosovo osalemisega seotud eritingimused, eelkõige makstav rahaline osalus, määratakse iga konkreetse liidu programmi puhul eraldi kindlaks Euroopa Komisjoni, kes esindab liitu, ja Kosovo ametiasutuste vahelise kokkuleppega. Iga sellist kokkulepet käsitatakse käesoleva lepingu lahutamatu osana.
Kui Kosovo taotleb liidult ühinemiseelset abi nõukogu määruse (EÜ) nr 1085/2006 (1) alusel või vastavalt muule sarnasele määrusele, mis võidakse tulevikus vastu võtta ning millega nähakse ette liidu välisabi andmine Kosovole, määratakse liidu abi kasutamist Kosovo poolt reguleerivad tingimused kindlaks finantskokkuleppes.
Artikkel 6
Artikli 5 esimeses lõigus osutatud kokkuleppes sätestatakse kooskõlas Euroopa Parlamendi ja nõukogu määrusega (EL, Euratom) nr 966/2012, (2) et finantskontrolle või auditeid viivad läbi Euroopa Komisjon, Euroopa Pettustevastane Amet ja kontrollikoda, või et need toimuvad nende järelevalve all.
Võetakse vastu üksikasjalikud finantskontrolli ja auditi, haldusmeetmete, karistuste ja tagasinõudmise sätted, mis võimaldavad anda Euroopa Komisjonile, Euroopa Pettustevastasele Ametile ja kontrollikojale volitused, mis on samaväärsed nende volitustega seoses liidus asuvate abisaajate või töövõtjatega.
Artikkel 7
Käesolevat lepingut kohaldatakse määramata aja jooksul.
Kumbki lepinguosaline võib käesoleva lepingu lõpetada, teatades sellest kuus kuud kirjalikult ette.
Artikkel 8
Esimest korda hiljemalt kolm aastat pärast käesoleva lepingu jõustumise kuupäeva ja seejärel iga kolme aasta tagant võivad lepinguosalised käesoleva lepingu läbi vaadata, võttes aluseks kogemuse Kosovo osalemisest liidu programmides.
Artikkel 9
Käesolevat lepingut kohaldatakse ühelt poolt nende territooriumide suhtes, kus kohaldatakse Euroopa Liidu lepingut, nimetatud aluslepingus sätestatud tingimustel, ning teiselt poolt Kosovo territooriumi suhtes.
Artikkel 10
Käesolev leping jõustub esimese kuu esimesel päeval pärast kuupäeva, mil lepinguosalised on teatanud teineteisele selle jõustumiseks vajalike menetluste lõpuleviimisest.
Artikkel 11
Käesolev leping on koostatud kahes eksemplaris bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi, ungari, albaania ja serbia keeles, kusjuures kõik tekstid on võrdselt autentsed.
Съставено в Брюксел на двадесет и пети ноември през две хиляди и шестнадесета година.
Hecho en Bruselas, el veinticinco de noviembre de dos mil dieciséis.
V Bruselu dne dvacátého pátého listopadu dva tisíce šestnáct.
Udfærdiget i Bruxelles den femogtyvende november to tusind og seksten.
Geschehen zu Brüssel am fünfundzwanzigsten November zweitausendsechzehn.
Kahe tuhande kuueteistkümnenda aasta novembrikuu kahekümne viiendal päeval Brüsselis.
Έγινε στις Βρυξέλλες, στις είκοσι πέντε Νοεμβρίου δύο χιλιάδες δεκαέξι.
Done at Brussels on the twenty fifth day of November in the year two thousand and sixteen.
Fait à Bruxelles, le vingt cinq novembre deux mille seize.
Sastavljeno u Bruxellesu dvadeset petog studenoga godine dvije tisuće šesnaeste.
Fatto a Bruxelles, addì venticinque novembre duemilasedici.
Briselē, divi tūkstoši sešpadsmitā gada divdesmit piektajā novembrī.
Priimta du tūkstančiai šešioliktų metų lapkričio dvidešimt penktą dieną Briuselyje.
Kelt Brüsszelben, a kétezer-tizenhatodik év november havának huszonötödik napján.
Magħmul fi Brussell, fil-ħamsa u għoxrin jum ta‘ Novembru fis-sena elfejn u sittax.
Gedaan te Brussel, vijfentwintig november tweeduizend zestien.
Sporządzono w Brukseli dnia dwudziestego piątego listopada roku dwa tysiące szesnastego.
Feito em Bruxelas, em vinte e cinco de novembro de dois mil e dezasseis.
Întocmit la Bruxelles la douăzeci și cinci noiembrie două mii șaisprezece.
V Bruseli dvadsiateho piateho novembra dvetisícšestnásť.
V Bruslju, dne petindvajsetega novembra leta dva tisoč šestnajst.
Tehty Brysselissä kahdentenakymmenentenäviidentenä päivänä marraskuuta vuonna kaksituhattakuusitoista.
Som skedde i Bryssel den tjugofemte november år tjugohundrasexton.
Në Bruksel, më njëzet e pesë nëntor të vitit dy mijë e gjashtëmbëdhjetë.
U Briselu, dvadeset petog novembra godine dve hiljade šesnaeste.
За Европейския съюз
Рог la Unión Europea
Za Evropskou unii
For Den Europæiske Union
Für die Europäische Union
Euroopa Liidu nimel
Για την Ευρωπαϊκή Ένωση
For the European Union
Pour l'Union européenne
Za Europsku uniju
Per l'Unione europea
Eiropas Savienības vārdā –
Europos Sąjungos vardu
Az Európai Unió részéről
Għall-Unjoni Ewropea
Voor de Europese Unie
W imieniu Unii Europejskiej
Pela União Europeia
Pentru Uniunea Europeană
Za Európsku úniu
Za Evropsko unijo
Euroopan unionin puolesta
För Europeiska unionen
Për Bashkimin Evropian
Za Evropsku uniju
За Косово
Por Kosovo
Za Kosovo
For Kosovo
Für den Kosovo
Kosovo nimel
Για το Κοσσυφοπέδιο
For Kosovo
Pour le Kosovo
Za Kosovo
Per il Kosovo
Kosovas vārdā –
Kosovo vardu
Koszovó részéről
Għall-Kosovo
Voor Kosovo
W imieniu Kosowa
Pelo Kosovo
Pentru Kosovo
Za Kosovo
Za Kosovo
Kosovon puolesta
För Kosovo
Për Kosovën
Za Kosovo
(*1)  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244(1999) ja Rahvusvahelise Kohtu arvamusega Kosovo iseseisvusdeklaratsiooni kohta.
(1)  Nõukogu 17. juuli 2006. aasta määrus (EÜ) nr 1085/2006, millega luuakse ühinemiseelse abi rahastamisvahend (ELT L 210, 31.7.2006, lk 82).
(2)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).
LISA
ARTIKLIS 1 OSUTATUD LOETELU LIIDU KÄIMASOLEVATEST PROGRAMMIDEST
—
Fiscalis 2020 (1)
—
Toll 2020 (2)
—
Herakles III (3)
—
Õigusprogramm (4)
—
Õiguste, võrdõiguslikkuse ja kodakondsuse programm (5)
—
Kodanike Euroopa (6)
—
Kodanikukaitse mehhanism (7)
—
Euroopa haldusasutuste, ettevõtete ja kodanike koostalitlusvõime alased lahendused (ISA2) (8)
—
COSME (9)
—
Tööhõive ja sotsiaalse innovatsiooni programm (EaSI (10))
—
Erasmus+ (11)
—
Loov Euroopa (12)
—
Horisont 2020 (13)
—
Programm „Tervis majanduskasvuks“ (14)
—
Tarbijakaitseprogramm (15)
—
LIFE (16)
—
Copernicus (17)
(1)  Euroopa Parlamendi ja nõukogu 11. detsembri 2013. aasta määrus (EL) nr 1286/2013, millega luuakse tegevusprogramm Euroopa Liidu maksusüsteemide toimimise parandamiseks aastateks 2014–2020 („Fiscalis 2020“) ning tunnistatakse kehtetuks otsus nr 1482/2007/EÜ (ELT L 347, 20.12.2013, lk 25).
(2)  Euroopa Parlamendi ja nõukogu 11. detsembri 2013. aasta määrus (EL) nr 1294/2013, millega luuakse Euroopa Liidu tollialane tegevusprogramm aastateks 2014–2020 („Toll 2020“) ning tunnistatakse kehtetuks otsus nr 624/2007/EÜ (ELT L 347, 20.12.2013, lk 209).
(3)  Euroopa Parlamendi ja nõukogu 26. veebruari 2014. aasta määrus (EL) nr 250/2014, millega luuakse Euroopa Liidu finantshuvide kaitse valdkonna meetmete edendamise programm (programm Herakles III) ning tunnistatakse kehtetuks otsus nr 804/2004/EÜ (ELT L 84, 20.3.2014, lk 6).
(4)  Euroopa Parlamendi ja nõukogu 17. detsembri 2013. aasta määrus (EL) nr 1382/2013, millega luuakse õigusprogramm aastateks 2014–2020 (ELT L 354, 28.12.2013, lk 73).
(5)  Euroopa Parlamendi ja nõukogu 17. detsembri 2013. aasta määrus (EL) nr 1381/2013, millega luuakse õiguste, võrdõiguslikkuse ja kodakondsuse programm aastateks 2014–2020 (ELT L 354, 28.12.2013, lk 62).
(6)  Nõukogu 14. aprilli 2014. aasta määrus (EL) nr 390/2014, millega kehtestatakse ajavahemikuks 2014–2020 programm „Kodanike Euroopa“ (ELT L 115, 17.4.2014, lk 3).
(7)  Euroopa Parlamendi ja nõukogu 17. detsembri 2013. aasta otsus nr 1313/2013/EL liidu kodanikukaitse mehhanismi kohta (ELT L 347, 20.12.2013, lk 924).
(8)  Euroopa Parlamendi ja nõukogu 25. novembri 2015. aasta otsus (EL) 2015/2240, millega luuakse Euroopa haldusasutuste, ettevõtete ja kodanike jaoks koostalitlusvõime alaste lahenduste ja ühiste raamistike programm (ISA2 programm) kui avaliku sektori ajakohastamise vahend (ELT L 318, 4.12.2015, lk 1).
(9)  Euroopa Parlamendi ja nõukogu 11. detsembri 2013. aasta määrus (EL) nr 1287/2013, millega kehtestatakse ettevõtete konkurentsivõime ning väikeste ja keskmise suurusega ettevõtjate programm (COSME) (2014–2020) ning millega tunnistatakse kehtetuks otsus nr 1639/2006/EÜ (ELT L 347, 20.12.2013, lk 33).
(10)  Euroopa Parlamendi ja nõukogu 11. detsembri 2013. aasta määrus (EL) nr 1296/2013, millega luuakse Euroopa Liidu tööhõive ja sotsiaalse innovatsiooni programm (EaSI) ning muudetakse otsust nr 283/2010/EL, millega luuakse tööhõive elavdamise ja sotsiaalse kaasamise Euroopa mikrokrediidirahastu „Progress“ (ELT L 347, 20.12.2013, lk 238).
(11)  Euroopa Parlamendi ja nõukogu 11. detsembri 2013. aasta määrus (EL) nr 1288/2013, millega luuakse „Erasmus+“: liidu haridus-, koolitus-, noorte- ja spordiprogramm ning tunnistatakse kehtetuks otsused nr 1719/2006/EÜ, nr 1720/2006/EÜ ja nr 1298/2008/EÜ (ELT L 347, 20.12.2013, lk 50).
(12)  Euroopa Parlamendi ja nõukogu 11. detsembri 2013. aasta määrus (EL) nr 1295/2013, millega luuakse programm „Loov Euroopa“ (2014–2020) ning tunnistatakse kehtetuks otsused nr 1718/2006/EÜ, nr 1855/2006/EÜ ja nr 1041/2009/EÜ (ELT L 347, 20.12.2013, lk 221).
(13)  Euroopa Parlamendi ja nõukogu 11. detsembrini 2013. aasta määrus (EL) nr 1291/2013, millega luuakse teadusuuringute ja innovatsiooni raamprogramm „Horisont 2020“ aastateks 2014–2020 ning tunnistatakse kehtetuks otsus nr 1982/2006/EÜ (ELT L 347, 20.12.2013, lk 104).
(14)  Euroopa Parlamendi ja nõukogu 11. märtsi 2014. aasta määrus (EL) nr 282/2014, millega luuakse liidu kolmas tervisevaldkonna tegevusprogramm aastateks 2014–2020 ja tunnistatakse kehtetuks otsus nr 1350/2007/EÜ (ELT L 86, 21.3.2014, lk 1).
(15)  Euroopa Parlamendi ja nõukogu 26. veebruari 2014. aasta määrus (EL) nr 254/2014, mis käsitleb mitmeaastast tarbijakaitseprogrammi aastateks 2014–2020 ja millega tunnistatakse kehtetuks otsus nr 1926/2006/EÜ (ELT L 84, 20.3.2014, lk 42).
(16)  Euroopa Parlamendi ja nõukogu 11. detsembri 2013. aasta määrus (EL) nr 1293/2013, millega luuakse keskkonna- ja kliimameetmete programm (LIFE) ning tunnistatakse kehtetuks määrus (EÜ) nr 614/2007 (ELT L 347, 20.12.2013, lk 185).
(17)  Euroopa Parlamendi ja nõukogu 3. aprilli 2014. aasta määrus (EL) nr 377/2014, millega luuakse Copernicuse programm ja tunnistatakse kehtetuks määrus (EL) nr 911/2010 (ELT L 122, 24.4.2014, lk 44).

Summary:
Kosovo
					
						*Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244 (1999) ja Rahvusvahelise Kohtu arvamusega Kosovo iseseisvusdeklaratsiooni kohta.
				 osalemine ELi programmides
Kosovo* osalemine ELi programmides
 
KOKKUVÕTE:
Kosovo ELi programmides osalemist käsitlev raamleping
MIS ON LEPINGU EESMÄRK?
Sellega anti Kosovole võimalus osaleda teatavates ELi programmides ja sätestati sellise osalemise tingimused, nagu integreerimine majandus- ja eelarvejärelevalve raamistikku ning normidele vastamise ja asjakohaste osamaksude maksmise nõue.
PÕHIPUNKTID
Euroopa Ülemkogu rõhutas 2007. aastal, et EL on valmis võtma endale juhtrolli Lääne-Balkani piirkonnas stabiilsuse suurendamisel, ning kinnitas valmisolekut abistada Kosovot teel jätkusuutliku stabiilsuse poole. EL kinnitas veelkord, et on valmis selge Euroopa perspektiivi kaudu aitama kaasa majanduslikule ja poliitilisele arengule, kuna Kosovo on avaldanud soovi osaleda mitmes ELi programmis.
Kõnealuse raamlepinguga anti Kosovole võimalus osaleda teatavates ELi projektides ühinemiseelse abi rahastamisvahendi teise etapi (IPA II) aktiveerimise osana ning tugevdades Kosovoga sõlmitud ja 1. aprillil 2016 jõustunud stabiliseerimis- ja assotsieerimislepingu raames toimuvat protsessi.
Raamlepingu põhipunktid on järgmised.Kosovol on nüüd võimalik osaleda mitmes allpool loetletud ELi programmis ja samuti uutes programmides, milles on konkreetselt ettenähtud Kosovo osalemine.  Osalemine sõltub Kosovo endale võetud kohustustest ja asjaomastes valdkondades normide kohaldamisel tehtud edusammudest.  Kosovo toetab rahaliselt ELi üldeelarvet proportsionaalselt oma osalemisega konkreetsetes programmides.  Kosovoga seotud küsimuste puhul võivad Kosovo esindajad osaleda vaatlejatena sellistes korralduskomiteedes, mis valvavad nende programmide järele, mida Kosovo rahaliselt toetab.  Kosovo osalejate esitatud projektide ja algatuste suhtes kohaldatakse samasuguseid tingimusi, mida kohaldatakse ELi riikide suhtes.  Kosovo osalemisega seotud tingimused, eelkõige makstav rahaline osalus, määratakse kindlaks Euroopa Komisjoni ja Kosovo ametiasutuste vahel. Igas kokkuleppes sätestatakse kooskõlas määrusega (EL, Euratom) nr 966/2012, et finantskontrolle või auditeid viiakse läbi komisjoni, Euroopa Pettustevastase Ameti ja kontrollikoja järelevalve all, kellel on seoses finantskontrolli ja auditi, haldusmeetmete, karistuste ja tagasinõudmisega samaväärsed volitused, nagu neil on ELis.  Kui Kosovo taotleb ELi ühinemiseelset abi rahastamisvahendi IPA II kaudu, määratakse selle tingimused kindlaks rahastamislepingus.  Kõnealust lepingut kohaldatakse nende territooriumide suhtes, kus kohaldatakse Euroopa Liidu lepingut, nimetatud aluslepingus sätestatud tingimustel, ning Kosovo territooriumi suhtes. Seda kohaldatakse määramata aja jooksul, kuid kumbki lepinguosaline võib selle kuus kuud ette teatades lõpetada. Leping tuleb läbi vaadata iga kolme aasta tagant, võttes aluseks kogemuse Kosovo osalemisest ELi programmides.
ELi programmid, kus Kosovol on võimalik osaleda, lepingu allkirjastamise seisugaFiscalis 2020  Toll 2020  Herakles III  Õigus  Õiguste, võrdõiguslikkuse ja kodakondsuse programm  Kodanike Euroopa  Kodanikukaitse mehhanism  Euroopa haldusasutuste, ettevõtete ja kodanike koostalitlusvõime alased lahendused (ISA2)  COSME  Tööhõive ja sotsiaalse innovatsiooni programm (EaSI)  Erasmus+  Loov Euroopa  Horisont 2020  Majanduskasvu edendava tervishoiu programm  Tarbijakaitseprogramm  LIFE  Copernicus  
MIS AJAST LEPINGUT KOHALDATAKSE?
Lepingut kohaldatakse alates 1. augustist 2017.
TAUST
Lisateave:Kosovo (Euroopa Komisjoni veebisait)  Kosovo ja EL (Euroopa Liidu välisteenistuse veebisait)  
PÕHIDOKUMENT
Euroopa Liidu ja Kosovo* vaheline Kosovo liidu programmides osalemise üldpõhimõtteid käsitlev raamleping (ELT L 195, 27.7.2017, lk 3–8)
SEONDUVAD DOKUMENDID
Ühelt poolt Euroopa Liidu ja Euroopa Aatomienergiaühenduse ja teiselt poolt Kosovo* vaheline stabiliseerimis- ja assotsieerimisleping (ELT L 71, 16.3.2016, lk 3–321)
Euroopa Parlamendi ja nõukogu 11. märtsi 2014. aasta määrus (EL) nr 231/2014, millega luuakse ühinemiseelse abi rahastamisvahend (IPA II) (ELT L 77, 15.3.2014, lk 11–26)
*Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244 (1999) ja Rahvusvahelise Kohtu arvamusega Kosovo iseseisvusdeklaratsiooni kohta.
				
Viimati muudetud: 07.12.2017